ddrg/super_eurlex huggingface dataset:
(3)

Neizzvana in neupravičena vojna agresija Rusije proti Ukrajini od 24. februarja 2022 je Ukrajini povzročila izgubo dostopa do trgov, javnofinančni prihodki pa so drastično upadli, medtem ko so se javnofinančni odhodki za obvladovanje humanitarnih razmer in ohranjanje kontinuitete državnih storitev izrazito povečali. V teh zelo negotovih in nestabilnih razmerah najboljše ocene Mednarodnega denarnega sklada (MDS) o potrebah Ukrajine po financiranju kažejo na izredno vrzel v financiranju v višini približno 39 milijard USD v letu 2022, od katere bi bilo mogoče približno polovico pokriti, če bi bila doslej obljubljena mednarodna podpora v celoti izplačana. Hitra zagotovitev makrofinančne pomoči Unije Ukrajini na podlagi tega sklepa kot prve faze izvajanja celotne izredne makrofinančne pomoči v višini do 9 milijard EUR se v sedanjih izrednih okoliščinah šteje za ustrezen kratkoročni odziv na neposredne in najnujnejše potrebe Ukrajine po financiranju in na znatna tveganja za makrofinančno stabilnost države. Z makrofinančno pomočjo Unije se podpira makrofinančno stabilizacijo Ukrajine in krepi odpornost države, s čimer se prispeva k vzdržnosti javnega dolga Ukrajine in njeni zmožnosti, da nazadnje poplača svoje finančne obveznosti.
SKLEP SVETA (EU) 2022/2540

z dne 19. decembra 2022

o imenovanju člana Evropskega ekonomsko-socialnega odbora na predlog Kraljevine Belgije

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 302 Pogodbe,

ob upoštevanju Sklepa Sveta (EU) 2019/853 z dne 21. maja 2019 o določitvi sestave Evropskega ekonomsko-socialnega odbora (1),

ob upoštevanju predloga belgijske vlade,

po posvetovanju z Evropsko komisijo,

ob upoštevanju naslednjega:

(1) Na podlagi člena 300(2) Pogodbe Ekonomsko-socialni odbor sestavljajo predstavniki organizacij delodajalcev, delojemalcev in drugi predstavniki civilne družbe, predvsem s socialno-ekonomskega, civilnega, poklicnega in kulturnega področja.

(2) Svet je 2. oktobra 2020 sprejel Sklep (EU) 2020/1392 (2) o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025.

(3) Zaradi odstopa Dominiqua MICHELA se je sprostilo mesto člana Evropskega ekonomsko-socialnega odbora.

(4) Belgijska vlada je za člana Evropskega ekonomsko-socialnega odbora za preostanek mandata, ki se izteče 20. septembra 2025, predlagala Olivierja JORISA, Executive Manager du Centre de compétence Europe et International de la Fédération des Entreprises de Belgique (FEB) (izvršni direktor, oddelek za evropske in mednarodne zadeve, Zveza belgijskih podjetij) –

SPREJEL NASLEDNJI SKLEP:

Člen 1 Za preostanek mandata, ki se izteče 20. septembra 2025, se za člana Evropskega ekonomsko-socialnega odbora imenuje Olivier JORIS, Executive Manager du Centre de compétence Europe et International de la Fédération des Entreprises de Belgique (FEB) (izvršni direktor, oddelek za evropske in mednarodne zadeve, Zveza belgijskih podjetij).

Člen 2 Ta sklep začne veljati na dan sprejetja.

V Bruslju, 19. decembra 2022 Za Svet predsednik J. SÍKELA

(1) UL L 139, 27.5.2019, str. 15.

(2) Sklep Sveta (EU) 2020/1392 z dne 2. oktobra 2020 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (UL L 322, 5.10.2020, str. 1).
2.

prilagoditve (a), (b) in (c) se preštevilčijo v prilagoditve (b), (c) in (d);
(6)

vrstica, ki se nanaša na tarifne številke HS „ex 1605 10 ex 1605 90 ex 1605 20 ex 1605 20 ex 1605 20 ex 1605 30“ se nadomesti z naslednjim: „ex 1605 10 Kroglice iz rakov, narejene iz pšeničnega škroba, soli, sladkorja, mešanice začimb, mesa rakov in polnila Izdelava iz materialov iz katere koli tarifne številke razen iz iste tarifne številke, kot je tarifna številka izdelka. ex 1605 54 Kroglice iz sip, narejene iz ribjega mesa, polnila iz sip, škroba, soli, sladkorja in mešanice začimb ex 1605 21 Cmoki iz rakov, narejeni iz kozic, pšeničnega škroba, tapioke, vode, mlade čebule, ingverja, sladkorja in soli ex 1605 29 Cmoki (shaomai), narejeni pretežno iz kozic, piščanca, koruznega škroba, rastlinskega olja, črnega popra, sezamovega olja in vode ex 1902 20 Cvrti wonton iz kozic, narejen iz kozic, soli, olja, sladkorja, ingverja, popra, jajca, kisa in sojine omake ex 1605 54 Kroglice z okusom jastoga: meso sip, ribje meso in meso rakov“.
12.5

Lokalni pogodbeni strokovnjaki in njihovi vzdrževani družinski člani niso upravičeni do drugih dajatev, dodatkov ali nadomestil, razen urne postavke, dogovorjene in vključene v sporazum o storitvah.
(1)

Sklep Sveta (SZVP) 2021/509 (1) vzpostavlja Evropski mirovni instrument (v nadaljnjem besedilu: Instrument), s katerim države članice v okviru skupne zunanje in varnostne politike financirajo ukrepe Unije za ohranjanje miru, preprečevanje konfliktov in krepitev mednarodne varnosti na podlagi člena 21(2), točka (c), Pogodbe. Na podlagi člena 1(2) Sklepa (SZVP) 2021/509 se Instrument uporablja zlasti za financiranje ukrepov pomoči kot so ukrepi za krepitev zmogljivosti tretjih držav ter regionalnih in mednarodnih organizacij na vojaškem in obrambnem področju.
SKLEP SVETA (EU) 2022/2271

z dne 18. novembra 2022

o pooblastilu za začetek pogajanj o sporazumu o statusu med Evropsko unijo in Republiko Albanijo o operativnih dejavnostih, ki jih Evropska agencija za mejno in obalno stražo izvaja v Republiki Albaniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 77(2), točki (b) in (d), člena 79(2), točka (c), in člena 218(3) in (4) Pogodbe,

ob upoštevanju priporočila Evropske komisije,

ob upoštevanju naslednjega:

(1) Člen 73(3) Uredbe (EU) 2019/1896 Evropskega parlamenta in Sveta (1) določa, da v okoliščinah, ki zahtevajo napotitev skupin za upravljanje meja iz stalne enote evropske mejne in obalne straže v tretjo državo, v kateri bodo člani skupin izvajali izvršilna pooblastila, Unija z zadevno tretjo državo sklene sporazum o statusu na podlagi člena 218 Pogodbe o delovanju Evropske unije (PDEU).

(2) Treba bi bilo začeti pogajanja za sklenitev sporazuma o statusu z Republiko Albanijo o operativnih dejavnostih, ki jih Evropska agencija za mejno in obalno stražo izvaja na ozemlju Republike Albanije.

(3) Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (2) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

(4) V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in PDEU, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

SPREJEL NASLEDNJI SKLEP:

Člen 1 Komisija je pooblaščena, da v imenu Unije začne pogajanja o sporazumu o statusu med Evropsko unijo in Republiko Albanijo o operativnih dejavnostih, ki jih Evropska agencija za mejno in obalno stražo izvaja na ozemlju Republike Albanije.

Člen 2 Pogajanja potekajo na podlagi pogajalskih smernic Sveta, kakor so določene v dodatku k temu sklepu, ter v posvetovanju z ustrezno delovno skupino Sveta.

Člen 3 Ta sklep je naslovljen na Komisijo.

V Bruslju, 18. novembra 2022 Za Svet predsednik M. BEK

(1) Uredba (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (UL L 295, 14.11.2019, str. 1).

(2) Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
(2)

Vseevropski cilji uspešnosti za tretje referenčno obdobje so bili prvotno določeni v Izvedbenem sklepu Komisije (EU) 2019/903 (4). Ker so bili vseevropski cilji uspešnosti in osnutki načrtov izvedbe za tretje referenčno obdobje, ki so jih države članice in Švica predložile oktobra 2019, pripravljeni pred izbruhom pandemije COVID-19 marca 2020, v njih ni upoštevano znatno zmanjšanje zračnega prometa zaradi ukrepov, ki so jih države članice in tretje države sprejele za zajezitev pandemije.
(4)

Na podlagi člena 152 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: sporazum o izstopu) Združeno kraljestvo Velika Britanija in Severna Irska (v nadaljnjem besedilu: Združeno kraljestvo) ostane članica ERS do zaključka 11. ERS in vseh prejšnjih nezaključenih ERS. Na podlagi člena 153 sporazuma o izstopu pa se delež Združenega kraljestva od sproščenih sredstev iz projektov v okviru 11. ERS, kadar so bila ta sredstva sproščena po 31. decembru 2020, ali prejšnjih ERS ne uporabi ponovno.
(11)

ES-RIS 2023/1 določa enotne tehnične specifikacije in standarde za podporo RIS in zagotovitev njihove interoperabilnosti. Tehnične specifikacije in standardi v okviru ES-RIS 2023/1 ustrezajo tistim, ki jih je treba sprejeti v skladu z Direktivo 2005/44/ES Evropskega parlamenta in Sveta (2), zlasti na naslednjih področjih: elektronski prikaz navigacijskih kart in informacijski sistem za celinsko plovbo, elektronsko javljanje ladij, obvestila kapitanom, sistemi za sledenje in določanje položaja plovil ter združljivost opreme, potrebne za uporabo rečnih informacijskih storitev.
(5)

Predlagane spremembe Priloge 3 k Sporazumu, ki jih je predložilo Združeno Kraljestvo in so navedene v osnutku Resolucije 8.2 v zvezi z naslednjimi petimi vrstami: siva gos - Anser anser, tatarska žvižgavka – Netta rufina, črna prosenka – Pluvialis squatarola squatarola, školjkarica – Haematopus ostralegus longipes in njivska gos iz tajge – Anser fabalis fabalis, prispevajo k doseganju višje stopnje zaščite populacij teh vrst, ki se zmanjšujejo, in bi jih bilo zato treba odobriti. Vendar pa bi morala Komisija v skladu s členom 3(4) Sklepa Sveta 2006/871/ES izraziti pridržek glede predlaganih sprememb v zvezi z navedenimi petimi vrstami, saj bi bila zaradi njih potrebna sprememba Direktive 2009/147/ES, ki ne bi bila mogoča v 90 dneh po datumu sprejetja teh sprememb na zasedanju pogodbenic –
(4)

Države članice ASEAN so med najhitreje rastočimi gospodarstvi na svetu, njihovi trgi storitev zračnega prevoza pa imajo močan potencial za nadaljnjo rast. Cilj Sporazuma je zlasti, da se med Unijo in državami članicami ASEAN zagotovi lojalna konkurenca, olajša postopno odpiranje trgov ter poveča dostop do rut in zmogljivosti, kar prinaša koristi za potrošnike in gospodarstvo.
(1)

Svet ECB je odločil o nekaterih pravilih obrestovanja, ki se uporabijo za: (a) vloge države pri nacionalnih centralnih bankah držav članic, katerih valuta je euro (v nadaljnjem besedilu: NCB), ki nastopajo kot fiskalni agenti po členu 21.2 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB), kakor je določeno v Smernici (EU) 2019/671 (ECB/2019/7), ter (b) nekatere vloge pri Evropski centralni banki (ECB), ki nastopa kot fiskalni agent za institucije, organe, urade ali agencije Unije, institucionalne enote centralne, regionalne ali lokalne ravni države, druge osebe javnega prava ali javna podjetja držav članic po členu 21.1 in 21.2 Statuta ESCB, kakor je določeno v Sklepu (EU) 2019/1743 (ECB/2019/31) in Sklepu 2010/275/EU (ECB/2010/4). Obrestovanje, ki se uporablja za vsako od teh vrst vlog, se trenutno razlikuje glede na to, ali je obrestna mera mejnega depozita na zadevni koledarski dan negativna ali pa enaka nič odstotkov ali višja.
(57)

Komisija je na podlagi navedenega sklenila, da je imela industrija Unije koristi od uvedbe ukrepov za uvoz PVA iz Kitajske, ki so industriji Unije v določenem obsegu omogočili zvišanje prodajnih cen na trgu Unije v OP začasne opustitve, kot kaže pozitiven trend nekaterih kazalnikov, kot so obseg prodaje, prodajne cene in dobičkonosnost. Vendar ti znaki okrevanja niso bili dovolj močni in so se doslej pojavili le v kratkem časovnem obdobju. Komisija je upoštevala tudi oblikovanje cen kitajskih proizvajalcev izvoznikov v OP začasne opustitve in možnost nenadnega ponovnega povečanja uvoza PVA iz Kitajske, saj, kot je pojasnjeno v oddelku 2.3, domnevno pomanjkanje MVA ni vplivalo na kitajsko proizvodno zmogljivost in ravni izvoza.
(10)

V letu 2021 je Komisija zbrala podatke o številnih drugih snoveh, ki bi se lahko vključile na nadzorni seznam. Upoštevala je različne vrste zadevnih informacij iz člena 8b(1) Direktive 2008/105/ES ter se posvetovala s strokovnjaki iz držav članic in skupinami deležnikov. Snovi, za katere obstaja dvom o njihovi toksičnosti ali pri katerih razpoložljive metode spremljanja niso dovolj občutljive, zanesljive ali primerljive, ne bi smele biti vključene na nadzorni seznam. Fungicid azoksistrobin, herbicid diflufenikan, insekticid in veterinarski farmacevtski fipronil, antibiotika klindamicin in ofloksacin, humani farmacevtski metformin in njegov metabolit guanilurea ter skupina treh sredstev za zaščito pred soncem (butil metoksidibenzoilmetan, znan tudi kot avobenzon, oktokrilen in benzofenon-3, znan tudi kot oksibenzon) so bili opredeljeni kot primerni kandidati. Dodajanje navedenih farmacevtskih izdelkov je v skladu s strateškim pristopom EU k farmacevtskim izdelkom v okolju (6), vključitev dveh antibiotikov pa je prav tako v skladu z evropskim akcijskim načrtom „eno zdravje“ zoper odpornost proti antimikrobikom (AMR) (7), ki podpira uporabo nadzornega seznama za „boljše poznavanje pojava in širjenja antimikrobikov v okolju“.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju v zvezi s COVID-19, ki jih Sultanat Oman izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju v zvezi s COVID-19, ki jih Sultanat Oman pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju, testu in preboleli bolezni v zvezi s COVID-19, ki jih Kosovo izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju, testu in preboleli bolezni v zvezi s COVID-19, ki jih Kosovo pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(5)

Glede na izjemne in edinstvene okoliščine, zaradi katerih je treba podpisati in začasno uporabljati Sporazum, in v skladu s Pogodbama je primerno, da Unija začasno izvaja ustrezno deljeno pristojnost, ki ji je podeljena s Pogodbama. Vsak učinek tega sklepa o delitvi pristojnosti med Unijo in državami članicami bi moral biti strogo časovno omejen. Pristojnost, ki jo Unija izvaja na podlagi tega sklepa in Sporazuma, bi bilo torej treba izvajati le v obdobju uporabe Sporazuma. V skladu s tem bo Unija prenehala izvajati deljeno pristojnost, takoj ko se bo Sporazum prenehal uporabljati. Brez poseganja v druge ukrepe Unije in ob upoštevanju skladnosti s temi ukrepi Unije bodo to pristojnost v skladu s členom 2(2) Pogodbe o delovanju Evropske (PDEU) nato spet izvajale države članice. Poleg tega je treba opozoriti, da področje izvajanja pristojnosti Unije v tem sklepu, kot je določeno v Protokolu št. 25 o izvajanju deljene pristojnosti, ki je priložen Pogodbi o Evropski uniji in PDEU, zajema le tiste elemente, ki jih urejata ta sklep in Sporazum, in ne zajema celotnega področja. Izvajanje pristojnosti Unije na podlagi tega sklepa ne posega v ustrezne pristojnosti Unije in držav članic v zvezi s katerimi koli potekajočimi ali prihodnjimi pogajanji o mednarodnih sporazumih na tem področju s katero koli drugo tretjo državo, njihovim podpisom ali sklenitvijo.
SKLEP KOMISIJE (EU) 2022/947

z dne 1. marca 2022

o podpori shemi za reševanje za banko Sberbank banka d.d.

(notificirano pod dokumentarno številko C(2022) 1402)

(Besedilo v angleškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) in zlasti drugega pododstavka člena 18(7) Uredbe,

ob upoštevanju naslednjega:

(1) Enotni odbor za reševanje je 1. marca 2022 ob 17.26 Komisiji v skladu s členom 18(7) Uredbe (EU) št. 806/2014 poslal shemo za reševanje za banko Sberbank banka d.d. s sedežem v Sloveniji.

(2) Enotni odbor za reševanje v shemi za reševanje navaja, da so vsi pogoji za reševanje, določeni v prvem pododstavku člena 18(1) Uredbe (EU) št. 806/2014, v zvezi z banko Sberbank banka d.d. izpolnjeni, in ocenjuje, zakaj je ukrep za reševanje potreben zaradi javnega interesa.

(3) S shemo za reševanje se banko Sberbank banka d.d. v skladu s členom 18(6) Uredbe (EU) št. 806/2014 vključi v postopek reševanja in določi uporabo instrumenta prodaje poslovanja za institucijo v postopku reševanja. Shema za reševanje navaja tudi razloge, zakaj so vsi navedeni elementi ustrezni.

(4) Komisija se strinja s shemo za reševanje. Zlasti se strinja z razlogi, ki jih je navedel enotni odbor za reševanje, zakaj je reševanje potrebno zaradi javnega interesa v skladu s členom 18(5) Uredbe (EU) št. 806/2014.

(5) Shemo za reševanje, ki jo je predložil enotni odbor za reševanje, bi bilo zato treba podpreti –

SPREJELA NASLEDNJI SKLEP:

Člen 1 Shema za reševanje za banko Sberbank banka d.d. se podpre.

Člen 2 Ta sklep je naslovljen na enotni odbor za reševanje.

V Bruslju, 1. marca 2022 Za Komisijo Mairead MCGUINNESS članica Komisije

(1) Objavljena v Uradnem listu dne 30. julija 2014, L 225, str. 1: http://eur-lex.europa.eu/legal-content/SL/TXT/PDF/?uri=CELEX:32014R0806&from=EN.
(21)

Zato bi bilo treba šteti, da pravne in nadzorne ureditve Ljudske republike Kitajske izpolnjujejo pogoje iz člena 25(6), točke (a), (b) in (c), Uredbe (EU) št. 648/2012 in bi jih bilo treba šteti za enakovredne zahtevam iz Uredbe (EU) št. 648/2012. Ta sklep temelji na pravnih in nadzornih ureditvah, ki se uporabljajo za CNS, ki imajo dovoljenje Ljudske banke Kitajske za kliring izvedenih finančnih instrumentov OTC ob sprejetju tega sklepa. Komisija in Evropski organ za vrednostne papirje in trge bosta še naprej redno spremljala razvoj pravnega in nadzornega okvira, ki se uporablja za CNS v Ljudski republiki Kitajski, ter izpolnjevanje pogojev, na podlagi katerih je bil sprejet ta sklep.
(8)

Glede na to, da Češka pričakuje, da bo posebni ukrep privedel do zmanjšanih obveznosti v zvezi z DDV in s tem do zmanjšanja upravnega bremena in stroškov upoštevanja predpisov za mala podjetja in davčne organe ter ne bo imel večjega vpliva na skupne prihodke od DDV, bi bilo treba Češki dovoliti, da uvede posebni ukrep.
(2)

Organizatorji s to pobudo Komisijo pozivajo, naj predlaga zakonodajo, ki bo od podjetij v sektorju oblačil in obutve zahtevala, da s primerno skrbnostjo zagotovijo dostojno plačilo v svoji dobavni verigi, da se tako dosežejo naslednji cilji: (a) dopolnitev in nadgradnja okvira EU za trajnostno upravljanje podjetij in direktive EU o ustreznih minimalnih plačah; (b) obveznost podjetij, da opredelijo, preprečujejo in blažijo škodljive učinke na človekovo pravico do dostojnega plačila, svobodo združevanja in pravico do kolektivnih pogajanj; (c) zmanjšanje revščine v Uniji in po svetu s posvečanjem posebne pozornosti položaju žensk, migrantov in delavcev v prekarnih oblikah dela ter boju proti delu otrok; (d) prepoved nepoštenih trgovinskih praks, ki povzročajo dejansko in potencialno škodo delavcem v sektorju oblačil in obutve ali k njej prispevajo, ter spodbujanje nabavnih praks iz sistema pravične trgovine; (e) zagotovitev pravice potrošnikov do obveščenosti o podjetjih v sektorju oblačil in obutve; (f) izboljšanje preglednosti in odgovornosti podjetij v sektorju oblačil in obutve.
(10)

Osnutki ciljev uspešnosti na ključnem področju uspešnosti glede varnosti, ki jih je predlagala Finska glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Finska Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 ANS Finland Varnostna politika in cilji C C C C Obvladovanje varnostnega tveganja C C C D Zagotavljanje varnosti C C C C Spodbujanje varnosti C C C C Kultura varnosti C C C C
(190)

Komisija ugotavlja, da so nekatere države članice nakazale, da nameravajo v svoje stroškovne osnove za tretje referenčno obdobje vključiti stroškovne postavke, povezane z odkrivanjem brezpilotnih zrakoplovov na letališčih. Na podlagi elementov iz osnutkov načrtov izvedbe ni bilo mogoče natančno določiti, v kolikšnem obsegu so države članice take ugotovljene stroške vključile v svoje stroškovne osnove za tretje referenčno obdobje, in če so bili taki stroški vključeni, v kolikšnem obsegu so nastali v zvezi z izvajanjem navigacijskih služb zračnega prometa in bi jih bilo zato mogoče šteti za upravičene v okviru načrta izvedbe in ureditve pristojbin. Službe Komisije so vsem državam članicam poslale ad hoc zahtevo po informacijah, da bi zbrale ustrezne informacije, in bodo nadalje proučile sporočene stroške odkrivanja brezpilotnih zrakoplovov na letališčih v okviru preverjanja skladnosti s cenami na enoto. Ta sklep ne posega v ugotovitve in sklepe Komisije v zvezi s stroški odkrivanja brezpilotnih zrakoplovov.